सुबह से शाम तक अपने कुछ प्रमुख साधकों को वह कई तरह के निर्देश देते रहे और जब रात 11 बजे का वक्‍त सामने आया तो उन्‍होंने सबको अपने से दूर चले जाने को कह दिया। उन्‍होंने कहा, मैं शीघ्र ही लौटूंगा। तुम सभी को धैर्य बनाए रखना है और देश में होने वाले एक बड़े परिवर्तन का साक्षी बनना है। 11.45 में श्री आशुतोष महाराज जी गहन समाधि में जा चुके थे। उस गहन समाधि में रहते हुए उन्‍हें आज चार महीने से ऊपर हो चुके हैं और आश्रम में सबकुछ पहले की ही भांति सामान्‍य है। राजनैतिक परिवर्तन के रूप में देश एक बड़े परिवर्तन का गवाह भी बन चुका है। एक राष्‍ट्रवादी हिंदू के रूप में भगवा क्रांति के वाहक नरेंद्र मोदी आज देश के प्रधानमंत्री हैं।